Notum sit omnibus, quod Otho de Troans dedit et concessit Deo et fratribus Cistercium inhabitantibus in perpetuam possessionem, quicquid habebat in territorio Tharsulle, et quicquid ab ipso illic tenebatur in terris, silvis, pratis, pascuis, nichil excipiens ex omni territorio, nisi hoc tantum ubi predictum territorium respicit Curcellis et Neirum sicut extenditur ultra les Haiz prefati monachi sine ejus ascensu non accipient, similiter ubi predictum territorium respicit Salonam ultra fines territorii quod dicitur Delfeis, sine assensu ejus accipient; de cetero nichil excipiens totum territorium libere concessit et dedit predictis fratribus et per manum meam, id est Odonis ducis, garantiam plenam adversus omnes calumpniatores hujus doni se portaturum pactus est. Factum est hoc anno incarnationis Domini M°C°L°I°, coram his testibus: Odone decano de Uges, Widone capellano de Ursanz, Angelerio monacho, Haimone, Haganone, Willelmo constabulo, Haimone Rufo, Guiardo de Marmesse, Baldewino de Porta, Bomulo de Argilli, Pontio camerario, Henrico de Castellione, Johanne Balardins, Bono Amico preposito.